નિખિલ પાસે ગુલાલના લગભગ પંદરસો જેટલા ફોટોગ્રાફસ હતા. છેક સમજણો થયો ત્યારથી લઈને આજ સુધી એણે ભેગા કરેલા ફોટોગ્રાફ્સ જ હવે એનો શ્વાસ હતા. જે દિવસે ગુલાલે એની સાથે લગ્ન કરવાની ના પાડી હતી એ દિવસથી નિખિલ પુરુષ મટીને દેવદાસ બની ગયો હતો. એ દિવસે એણે પહેલી વાર શરાબ પીધી હતી, એ દિવસે પહેલી વાર એ ગુલાલ માટે રડ્યો હતો. પણ ગુલાલ આ વાતથી તદ્દન અજાણ હતી. એને તો એમ હતું કે નિખિલે હસીને સત્ય સ્વીકારી લીધું એટલે વાત પતી ગઈ. પણ એને શી ખબર વાત પતી નહોતી, વાત તો ત્યાંથી શરૂ થતી હતી.